Uvongo 38 | LekkeSlaap
Uvongo 38: Hooffoto's
Adres: Selvy-laan 2, Uvongo, 4270, KwaZulu-Natal
Uvongo 38 is 'n ruim eenheid op 'n netjiese sekuriteitskompleks se eerste verdieping reg teen Uvongo se hoofstrand en strandmeer. Jy hoef slegs sowat 300 m oor die grasperk te wandel om by Uvongo se windbeskutte strand met haainette, die strandmeer en waterval uit te kom. Dit is heel moontlik een van die mooiste plekkies aan KwaZulu-Natal se Suidkus.
Dié eenheid beskik oor 3 slaapkamers en 2 badkamers. Die hoofslaapkamer het 'n dubbelbed en 'n en suite-badkamer met 'n bad, toilet en 'n wasbak. Die tweede slaapkamer het 'n dubbelbed en die derde slaapkamer het 2 enkelbeddens. Hierdie kamers deel die tweede badkamer met 'n bad, stort, toilet en 'n wasbak.
Die kombuis is volledig toegerus met 'n oond, stoof, yskas, mikrogolf, koffie- en teemaakgeriewe, eetgerei en breekware. Die sitarea het gemaklike sitplek en 'n TV maar u eie DSTV dekoder word benodig.
Die ruim, onderdak-balkon is die ideale plek om veilig in die buitelug te ontspan. Die eenheid het pragtige uitsigte oor die see, branders, hoofstrand en die strandmeer van die hoofslaapkamer, sitarea, kombuis en balkon af, en gaste kan die dag reg begin deur die skouspelagtige sonsopkoms vanaf die balkon te geniet.
Uvongo is die perfekte plek vir vakansiegangers en, weens die matige klimaat, bied dit dwarsdeur die jaar geleentheid vir sonbaai, swem, branderplankry, lyfplankry, hengel, voetslaan, draf, berg- en padfietsry, en kano- en bootvaart. Boonop is Margate, Ramsgate en Marina Beach se Blouvlagstrande net 'n paar minute se ry van Uvongo af. Margate bied oorgenoeg aksie vir jongmense, binne en buite seisoentyd. As jy die ideale surf-plek soek, is St Michaelsstrand die plek vir jou!
4.9 uit 5van 4 resensies vir Uvongo 38
Selvy-laan 2, Uvongo, 4270, KwaZulu-Natal
Gaste dink Uvongo 38 het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJGNiMDY2MWEzLTJhNjEtNDZhYi1hY2QxLTE3YzY1ZTczZGQwMA?w=1440&h=960&fit=crop&auto=format Vanaf R650 per nag (plek vir 6) 4 5 1 5 2 Selvy Avenue Uvongo 4270 KwaZulu-Natal 086 999 0018 14:00-23:00 09:00 -30.837453 30.394527